ai4bharat/Pralekha huggingface dataset:
নির্বাচনকমিশন
রাজ্য হিসাবে স্বীকৃতি পাওয়ার পর তেলেঙ্গানার ১৭টি সংসদীয় আসনেই প্রথম দফায় ভোট
১৮ থেকে ১৯ বছর বয়সী নতুন ভোটদাতার সংখ্যা প্রায় ৬ লক্ষ
সুষ্ঠুভাবে ভোটদান পর্ব শেষ করার জন্য রাজ্যে ৩৪ হাজার ৬০৩টি ভোট গ্রহণ কেন্দ্র থাকছে
নয়াদিল্লি, ০৯ এপ্রিল, ২০১৯
রাজ্য হিসাবে স্বীকৃতি পাওয়ার পর তেলেঙ্গানার ৩১টি জেলার ১৭টি লোকসভা আসনের সবগুলিতেই প্রথম দফায় আগামী ১১ই এপ্রিল ভোট গ্রহণ করা হবে। রাজ্যে ১৭টি লোকসভা আসনের মধ্যে ৩টি তপশিলি জাতি এবং ২টি তপশিলি উপজাতির জন্য সংরক্ষিত। ভোটদাতাদের সুবিধার্থে রাজ্যে ৩৪ হাজার ৬০৩টি ভোট গ্রহণ কেন্দ্র থাকছে। নির্বাচন কমিশনের তথ্যানুযায়ী, রাজ্যের মোট ভোটদাতা ২ কোটি ৯৫ লক্ষ ৩০ হাজার ৮৩৮। এর মধ্যে পুরুষ ভোটদাতা ১ কোটি ৪৮ লক্ষ ৪২ হাজার ৫৮২ এবং মহিলা ভোটদাতার সংখ্যা ১ কোটি ৪৬ লক্ষ ৭৪ হাজার ২১৭। তৃতীয় লিঙ্গের ভোটদাতা রয়েছেন ২ হাজার ৮৯ জন। রাজ্যে সার্ভিস ভোটার ১০ হাজার ৮২৩ এবং অনাবাসী ভারতীয় ভোটদাতার সংখ্যা ১ হাজার ১২৭।
লক্ষ্যণীয় বিষয় হ’ল – রাজ্যে ১৮ থেকে ১৯ বছর বয়সী নতুন ভোটদাতার সংখ্যা ৫ লক্ষ ৯৯ হাজার ৯৩৩। এই সংখ্যা পার্শ্ববর্তী রাজ্য অন্ধ্রপ্রদেশের সংখ্যা ৫ লক্ষ্য ৩৯ হাজার ৮০৪ – এর তুলনায় প্রায় ৬০ হাজার বেশি।
CG/BD/SB
(Visitor Counter : 62
স্বাস্থ্যওপরিবারকল্যাণমন্ত্রক
ভারত স্বাস্থ্য মহোৎসব-এ কেন্দ্রীয় স্বাস্থ্যমন্ত্রী ও স্বাস্থ্য প্রতিমন্ত্রী
নয়াদিল্লি, ২২ আগস্ট ২০২২
স্বাধীনতার পরবর্তী সময়ে স্বাস্থ্যক্ষেত্রে পদ্ম সম্মানে ভূষিত চিকিৎসকদের সাফল্য এবং অবদানকে স্বীকৃতি দিতে সোমবার, ২২ আগস্ট ভারত স্বাস্থ্য মহোৎসব অনুষ্ঠিত হয়। অনুষ্ঠানে কেন্দ্রীয় স্বাস্থ্যমন্ত্রী ডা. মনসুখ মাণ্ডব্য বলেন, দেশের জন্য যাঁরা কাজ করেছেন, এই সম্মান তাঁদের কাজের স্বীকৃতি। অনুষ্ঠানে কেন্দ্রীয় স্বাস্থ্য সচিব শ্রী রাজেশ ভূষণ এবং জাতীয় স্বাস্থ্য কর্তৃপক্ষের মুখ্য কার্যনির্বাহী আধিকারিক ডা. আর এস শর্মা উপস্থিত ছিলেন।
পদ্ম পুরস্কারে সম্মানিত চিকিৎসকদের জন্য অনুষ্ঠিত এই আয়োজনে দেশের স্বাস্থ্যক্ষেত্রে সংশ্লিষ্ট চিকিৎসকদের অবদানকে স্বীকৃতি দেওয়া হয়েছে। এই চিকিৎসকরা ভারতের স্বাস্থ্য ব্যবস্থায় পরিবর্তন এনেছেন। কোভিড-১৯ মহামারীর সময়ে স্বাস্থ্যক্ষেত্রের সঙ্গে যুক্ত সামনের সারির কর্মী, চিকিৎসক সহ অন্যান্য স্বাস্থ্যকর্মীদের ভূমিকার প্রশংসা করে ডা. মাণ্ডব্য বলেছেন, সঙ্কটের সেই সময় এঁদের কঠোর পরিশ্রম ও সেবার প্রতি অঙ্গীকার মানবসভ্যতার ইতিহাসে চিরস্মরণীয় হয়ে থাকবে। প্রাণের ঝুঁকি নিয়েও তাঁরা সেই সময় রোগীর সেবা করে গেছেন। দেশ তাঁদের প্রতি কৃতজ্ঞ। পদ্ম পুরস্কারের গুরুত্বের প্রসঙ্গ উল্লেখ করে মন্ত্রী বলেন, যাঁরা এই সম্মানে সম্মানিত হয়েছেন, তাঁদের সঙ্কল্পের জন্যই তাঁরা এই স্বীকৃতি লাভ করেছেন। প্রধানমন্ত্রী শ্রী নরেন্দ্র মোদী দেশের গবেষকদের দক্ষতা সম্পর্কে ওয়াকিবহাল। আর তাই বর্তমানে ভারতে কোভিড টিকার উৎপাদন বিপুল পরিমাণে হচ্ছে। প্রধানমন্ত্রী এই প্রসঙ্গে যে পাঁচটি মন্ত্র অনুসরণ করার কথা বলেন, তার গুরুত্বের কথা বলে কেন্দ্রীয় স্বাস্থ্যমন্ত্রী বলেন, আমাদের ঐতিহ্যের জন্য আমরা গর্বিত। এ দেশে মানবসম্পদ এবং মেধার কখনও ঘাটতি ছিল না। আগামীদিনে আমাদের ভারতকে শীর্ষস্থানে নিয়ে যেতে হবে, এ কাজে সকলের যৌথ উদ্যোগের প্রয়োজন ।
কেন্দ্রীয় স্বাস্থ্য প্রতিমন্ত্রী ডা. ভারতী প্রবীণ পাওয়ার বলেন, প্রধানমন্ত্রী শ্রী নরেন্দ্র মোদীর যোগ্য নেতৃত্বে পদ্ম সম্মানের জন্য বাছাই প্রক্রিয়ায় বর্তমানে সাধারণ মানুষকে যুক্ত করা হয়েছে। দেশকে স্বাস্থ্যক্ষেত্রে সর্বোচ্চ স্তরে নিয়ে যেতে তিনি সকলকে একযোগে কাজ করার আহ্বান জানান যাতে প্রত্যেকের দক্ষতা বৃদ্ধি পায় এবং আগামী প্রজন্ম এ কাজে যুক্ত হওয়ার জন্য অনুপ্রাণিত হয়।
(PG/CB/DM
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প পার্ক
নয়াদিল্লী, ১ এপ্রিল, ২০২২
‘প্রধানমন্ত্রী কিষাণ সম্পদ যোজনা’- কেন্দ্রীয় প্রকল্পের আওতায় ঋণ সংযুক্তি আর্থিক সহায়তার মাধ্যমে মেগা ফুড পার্ক ও কৃষি প্রক্রিয়াকরণ ক্লাস্টার  স্থাপনে উৎসাহিত করে তুলতে বিশেষ উদ্যোগ নিয়েছে খাদ্য প্রক্রিয়াকরণ শিল্প মন্ত্রক।
প্রধানমন্ত্রী কিষাণ সম্পদ যোজনার আওতায় পশ্চিমবঙ্গে একটি মেগা ফুড পার্ক প্রকল্প অনুমোদিত হয়েছে এবং সেটি চালুও হয়েছে। উল্লেখ্য, দেশে মোট ৪১টি মেগা ফুড পার্ক প্রকল্প অনুমোদিত হয়েছে, তারমধ্যে ২২টি চালু হয়েছে। অন্যদিকে দেশে মোট ৬৮টি কৃষি প্রক্রিয়াকরণ ক্লাস্টার অনুমোদিত হয়েছে। এরমধ্যে ১২টি কাজ শুরু করেছে।
রাজ্যসভায় এক প্রশ্নের লিখিত উত্তরে এই তথ্য দিয়েছেন খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/SS/NS
(Visitor Counter : 84
অসামরিকবিমানপরিবহণমন্ত্রক
কৃষি উড়ান ২.০ প্রকল্পের আওতায় ২৯টি রাজ্যকে নিয়ে আসা হয়েছে
নতুন দিল্লি, ১০ ফেব্রুয়ারি, ২০২২
২০২১ সালের ২৭-শে অক্টোবর কৃষি উড়ান প্রকল্প ২.০ –এর সূচনা করা হয় । প্রধানত পাহাড়ি অঞ্চল, উত্তর-পূর্ব রাজ্য এবং উপজাতি অধ্যুষিত অঞ্চল থেকে পচনশীল খাদ্য, পণ্য, পরিবহণের ওপর নজর রেখেই এই প্রকল্পের সূচনা করা হয় । ভারতীয় বিমানবন্দর কর্তৃপক্ষ উত্তর-পূর্ব, পার্বত্য ও উপজাতি অধ্যুষিত অঞ্চলে ২৫টি বিমানবন্দর এলাকায় এবং অন্যান্য রাজ্য/অঞ্চলে ২৮টি বিমানবন্দরে বিনামূল্যে গাড়ি পার্কিং, পণ্য ওঠানামার সুযোগ করে দিয়েছে ।
কৃষি উদ্যান প্রকল্পে অসামরিক বিমান পরিবহণ মন্ত্রক, কৃষি ও কৃষক কল্যাণ বিভাগ, পশুপালন ও ডেয়ারি বিভাগ, মৎস্য বিভাগ, খাদ্য প্রক্রিয়াকর শিল্প মন্ত্রক, বাণিজ্য বিভাগ এবং উপজাতি উন্নয়ন মন্ত্রক যুক্ত রয়েছে । আন্দামান ও নিকোবর দ্বীপপুঞ্জ, অন্ধ্রপ্রদেশ ও অরুণাচলপ্রদেশ, পশ্চিমবঙ্গ সহ ২৯টি রাজ্য / কেন্দ্রশাসিত অঞ্চল কৃষি উড়ান ২.০ প্রকল্পের আওতায় রয়েছে । কৃষি উড়ান প্রকল্প ২.০-এর মূল উদ্দেশ্য হল কৃষি উৎপাদন ও প্রক্রিয়াজাত পণ্যগুলির সুষ্ঠ পরিবহণ । অসম সহ দেশের উত্তর-পূর্ব অঞ্চল, পার্বত্য এলাকা এবং উপজাতি অধ্যুষিত এলাকা থেকে সমস্ত কৃষিজাত উৎপাদিত পণ্য যাতে নির্বিঘ্নে, সাশ্রয়ী মূল্যে,সময়ের মধ্যে পরিবহণ সুনিশ্চিত করা যায় তার জন্যই এই প্রকল্প চালু করা হয়েছে ।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য এম সিন্ধিয়া ।
CG/SS/RAB
(Visitor Counter : 136
স্বাস্থ্যওপরিবারকল্যাণমন্ত্রক
স্বাস্থ্য ও ওষুধের বিষয়ে ভারত ও কাম্বোডিয়ার মধ্যে সমঝোতাপত্রটিকে কেন্দ্রীয় মন্ত্রিসভা অনুমোদন দিয়েছে
নতুনদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে স্বাস্থ্য ও ওষুধের বিষয়ে ভারত ও কাম্বোডিয়ার মধ্যে সহযোগিতা সংক্রান্ত স্বাক্ষরিত সমঝোতাপত্রটিকে অনুমোদন দিয়েছে।
এই দ্বিপাক্ষিক সমঝোতাপত্রটি যৌথ উদ্যোগ এবং প্রযুক্তির মাধ্যমে স্বাস্থ্যক্ষেত্রে দুটি দেশের মধ্যে সহযোগিতা বৃদ্ধিতে উৎসাহ দেবে। এর মাধ্যমে ভারত ও কাম্বোডিয়ার মধ্যে দ্বিপাক্ষিক সম্পর্ক দৃঢ় হবে। এই সমঝোতাপত্র যেদিন স্বাক্ষরিত হয়েছে, সেদিন থেকে কার্যকর হবে এবং এর মেয়াদ হবে পাঁচ বছরের।
এই সমঝোতাপত্র অনুসারে মূল যে বিষয়গুলিতে সহযোগিতা করা হবে সেগুলি হল :
 মা ও শিশুর স্বাস্থ্য
 পরিবার পরিকল্পনা
 এইচআইভি / এডস এবং যক্ষ্মা
 ওষুধ ও ফার্মাসিউটিক্যালস
 প্রযুক্তি হস্তান্তর
 জনস্বাস্থ্য ও অতিমারী সংক্রান্ত বিদ্যা
 সংক্রমিত এবং সংক্রমিত নয়, দু'ধরনের রোগ নিয়ন্ত্রণ করা
 চিকিৎসা ক্ষেত্রে গবেষণা ও উন্নয়ন, এক্ষেত্রে কাম্বোডিয়ার ন্যাশনাল এথিক কমিটি-র অনুমোদন এবং ভারতের সংশ্লিষ্ট দপ্তর ও মন্ত্রকের থেকে ছাড়পত্র
 ডাক্তারি শিক্ষা
 জনস্বাস্থ্য ক্ষেত্রে মানবসম্পদ উন্নয়ন
 চিকিৎসা সংক্রান্ত, প্যারা-ক্লিনিকাল এবং ম্যানেজমেন্টের ক্ষেত্রে দক্ষতা বৃদ্ধি সংক্রান্ত প্রশিক্ষণ
 পারস্পরিক সিদ্ধান্ত অনুসারে সহযোগিতার ক্ষেত্রে অন্যান্য বিষয়
CG/CB
(Visitor Counter : 66
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ তাঁর সংসদীয় কেন্দ্র গান্ধীনগর জেলায় কেন্দ্রীয় প্রকল্পগুলির কাজকর্ম পর্যালোচনা করলেন
নয়াদিল্লি, ২৯ অগাস্ট, ২০১৯
কেন্দ্রীয় স্বরাষ্ট্র মন্ত্রী আজ তাঁর সংসদীয় কেন্দ্র গান্ধীনগর জেলায় বিভিন্ন কেন্দ্রীয় প্রকল্পের কাজকর্মের অগ্রগতি পর্যালোচনা করেন। তিনি বিভিন্ন প্রকল্পের কাজে অগ্রগতির খুঁটিনাটি বিবরণ খতিয়ে দেখেন। ‘দিশা’ কর্মসূচির আওতায় পর্যালোচনা কমিটির সভাপতি হিসেবে তিনি বিধায়কদের নিয়ে প্রকল্পের কাজকর্ম খতিয়ে দেখেন এবং উপস্থিত আধিকারিকদের দ্রুত লক্ষ্যমাত্রা অর্জনের পাশাপাশি, প্রকল্পগুলির সুফল দরিদ্র থেকে দরিদ্রতর মানুষের কাছে পৌঁছে দেওয়ার নির্দেশ দেন।
শ্রী শাহ বলেন, উজ্জ্বলা যোজনার সুযোগ-সুবিধা প্রতিটি পরিবারের কাছে আগামী ৩১ অক্টোবরের মধ্যে পৌঁছে দিতে হবে। জেলা কালেক্টর শ্রী এস কে লাঙ্ঘা স্বরাষ্ট্র মন্ত্রীকে আশ্বস্ত করে বলেন উজ্জ্বলা যোজনার লক্ষ্যমাত্রা নির্ধারিত সময়ের আগেই অর্জন করা সম্ভব হবে। সেইসঙ্গে ‘নল সে জল’ বা নলবাহিত জল প্রকল্পের সুযোগ-সুবিধাও পৌঁছে যাবে।
শ্রী শাহ জেলা আধিকারিকদের জেলার প্রতিটি বাড়িতে বিদ্যুৎ সংযোগ পৌঁছে দেওয়ার নির্দেশ দেন। পর্যালোচনা বৈঠকে সাংসদ শ্রী হাসমুখভাই প্যাটেলও উপস্থিত ছিলেন।
SSS/BD/DM
(Visitor Counter : 38
সড়কপরিবহণওমহাসড়কমন্ত্রক
স্বীকৃত ড্রাইভার ট্রেনিং সেন্টারগুলির জন্য সড়ক ও পরিবহণ মন্ত্রকের নীতি – নির্দেশিকা জারি
এই নীতি – নির্দেশিকা পয়লা জুলাই থেকে কার্যকর হচ্ছে
নতুন দিল্লি, ১১ই জুন, ২০২১
কেন্দ্রীয় সড়ক পরিবহণ ও মহাসড়ক মন্ত্রক, স্বীকৃত ড্রাইভার ট্রেনিং সেন্টারগুলির জন্য কিছু আবশ্যক নীতি – নির্দেশিকা জারি করেছে। জারি হওয়া এই নীতি – নির্দেশিকাগুলি আগামী পয়লা জুলাই থেকে কার্যকর হচ্ছে। এর ফলে স্বীকৃত ড্রাইভার ট্রেনিং সেন্টারগুলিতে নথিভুক্ত চালকরা উপযুক্ত প্রশিক্ষণ ও এসংক্রান্ত ধারণা সহজেই উপলব্ধি করতে পারবেন। স্বীকৃত ড্রাইভার ট্রেনিং সেন্টারগুলির উল্লেখযোগ্য কয়েকটি বৈশিষ্টের মধ্যে রয়েছে :
• এধরণের কেন্দ্রগুলিতে প্রশিক্ষণাধীন চালকদের উচ্চমানের প্রশিক্ষণের জন্য প্রয়োজনীয় যাবতীয় ড্রাইভিং টেস্ট ট্র্যাক থাকবে।
• মোটর গাড়ি আইন ১৯৮৮ অনুযায়ী শিক্ষানবিশদের জন্য পৃথক প্রশিক্ষণ এবং পাঠ্যসূচী থাকবে।
• এই কেন্দ্রগুলি থেকে প্রশিক্ষণের পর যারা সাফল্যের সঙ্গে উত্তীর্ণ হবেন, তাদের ড্রাইভিং লাইসেন্স আবেদনের সময় ড্রাইভিং টেস্ট দিতে হবে না। এর ফলে প্রশিক্ষণ শেষে উত্তীর্ণ প্রার্থীরা অবিলম্বে ড্রাইভিং লাইসেন্স হাতে পাবেন।
• স্বীকৃত ড্রাইভার ট্রেনিং সেন্টারগুলিতে শিল্প সংস্থার প্রয়োজন ভিত্তিক বিশেষ প্রশিক্ষণ দেওয়ার জন্য অনুমতি দেওয়া হবে।
দেশে সড়ক পরিবহণ ক্ষেত্রে দক্ষ চালকের ঘাটতি একটি বড় সমস্যা। এমনকি, দক্ষ চালকের অভাবের ফলে সড়ক দুর্ঘটনার সংখ্যাও বৃদ্ধি পায়। এই প্রেক্ষিতে মোটর গাড়ি  আইন ২০১৯ এর ৮ নং ধারা অনুযায়ী কেন্দ্রীয় সরকারকে ড্রাইভার ট্রেনিং সেন্টারগুলির স্বীকৃতি দানের বিষয়টিতে প্রয়োজনীয় সিদ্ধান্ত নেওয়ার ক্ষমতা দেওয়া হয়েছে।
CG/BD/SFS
(Visitor Counter : 217
বিদ্যুৎমন্ত্রক
এনটিপি চলতি অর্থবর্ষে ১০০ বিলিয়ন ইউনিটের বেশি বিদ্যুৎ উৎপাদন করেছে
নয়াদিল্লি, ৮ আগস্ট, ২০২০
রাষ্ট্রায়ত্ত সংস্থা জাতীয় তাপবিদ্যুৎ নিগম -এর পক্ষ থেকে এক বিবৃতিতে বলা হয়েছে সংস্থাটি চলতি অর্থবর্ষে ১০০ বিলিয়ন ইউনিট বিদ্যুৎ উৎপাদনের লক্ষ্য পূরণ করেছে। এই বিদ্যুৎ উৎপাদনে সংস্থার সাফল্যের অঙ্গীকার প্রতিফলিত হয়েছে।
কেন্দ্রীয় বিদ্যুৎ কর্তৃপক্ষের প্রকাশিত তথ্য অনুযায়ী, এনটিপিসি-র ছত্তিশগড়ের কোরবা তাপবিদ্যুৎ কেন্দ্র ২,৬০০ মেগাওয়াট বিদ্যুৎ উৎপাদন করেছে। এই উৎপাদন কেন্দ্রটি তার মোট উৎপাদন ক্ষমতার ৯৭.৪২ শতাংশ বিদ্যুৎ উৎপাদন করেছে ।
এনটিপিসি-র আরও পাঁচটি উৎপাদন কেন্দ্র থেকে লক্ষ্যণীয় হারে বিদ্যুৎ উৎপাদিত হয়েছে। এই কেন্দ্রগুলি হল – ছত্তিশগড়ের সিপাত , উত্তরপ্রদেশের রিহান্দ  ও বিন্ধ্যাচল  এবং ওড়িশার তালচের কানিহা  ও তালচের থার্মাল ইউনিট  বিদ্যুৎ উৎপাদন করে দেশের অগ্রণী প্রথম ১০টি উৎপাদন কেন্দ্রের মধ্যে জায়গা করে নিয়েছে। এছাড়াও, উত্তরপ্রদেশের সিঙ্গরাওলি উৎপাদন কেন্দ্রের ৪ ও ১ নম্বর ইউনিট ২০০ মেগাওয়াট করে বিদ্যুৎ উৎপাদন করেছে। এই বিপুল পরিমাণ বিদ্যুৎ উৎপাদন থেকে এনটিপিসি-র সার্বিক উৎপাদন ক্ষমতার পরিচয় পাওয়া গেছে। এছাড়াও, সংস্থার উৎপাদন কেন্দ্রগুলিতে সর্বোচ্চ পর্যায়ের নজরদারির ফলেই এই লক্ষ্য পূরণ হয়েছে।
এনটিপিসি গ্রুপের মোট উৎপাদন ক্ষমতা ৬২.৯ গিগাওয়াট। সংস্থার মোট ৭০টি বিদ্যুৎ উৎপাদন কেন্দ্র রয়েছে। এর মধ্যে ২৪টি কয়লাচালিত, সাতটি প্রাকৃতিক গ্যাস ও তরল জ্বালানিচালিত, একটি জলবিদ্যুৎ, ১৩টি পুনর্নবীকরণযোগ্য এবং ২৫টি যৌথ উদ্যোগে গঠিত উৎপাদন কেন্দ্র। এছাড়াও, সংস্থার আরও ২০ গিগাওয়াট বিদ্যুৎ উৎপাদন প্রকল্পের কাজ চলছে। এর মধ্যে ৫ গিগাওয়াট পুনর্নবীকরণযোগ্য শক্তি হিসেবে উৎপাদন করা হবে।
(CG/BD/DM
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ, আজ চিকিৎসক দিবসে চিকিৎসকদের প্রতি ধন্যবাদ এবং তাঁর কৃতজ্ঞতা প্রকাশ করেছেন
স্বরাষ্ট্র মন্ত্রী শ্রী শাহ বলেন, এই অতিমারী কালে দেশকে নিরাপদ এবং সুস্থ রাখতে চিকিৎসক সমাজের অঙ্গীকার সত্যিই ব্যতিক্রমী
শ্রী শাহ বলেন, প্রধানমন্ত্রী নরেন্দ্র মোদীর নেতৃত্বাধীন সরকার দেশের চিকিৎসকদের পাশে সর্বতোভাবে রয়েছে। তাঁরা মানবিক পরিষেবার লক্ষ্যে নি:র্স্বাথ ভাবে ২৪ ঘন্টা কাজ করে চলেছেন
করোনা সংক্রমণের বিরুদ্ধে লড়াইয়ে প্রথম সারির যোদ্ধাদের সুস্বাস্থ্য ও নিরাপত্তা কামনা করে
স্বরাষ্ট্রমন্ত্রী শ্রী অমিত শাহ বলেন গোটা দেশের মানুষ চিকিৎসকদের আত্মত্যাগ ও একনিষ্ঠতাকে কুর্নিশ জানাচ্ছে
কেন্দ্রীয় মন্ত্রী, চিকিৎসকদের পরিবারের সদস্যদের ধন্যবাদ জানিয়ে বলেন, এই সঙ্কটকালে তাঁরা সহযোগিতা এবং নৈতিক সমর্থন জুগিয়ে গেছেন
নতুন দিল্লী, ১লা জুলাই, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ আজ চিকিৎসক দিবসে এক ট্যুইট বার্তায় ভারতের সাহসী চিকিৎসক সমাজ,যাঁরা কোভিড-19 সংক্রমনের বিরুদ্ধে লড়াইয়ে প্রথম সারির যোদ্ধা হিসাবে নেতৃত্ব দিচ্ছেন তাঁদের প্রতি ধন্যবাদ এবং কৃতজ্ঞতা প্রকাশ করেছেন।
স্বরাষ্ট্রমন্ত্রী গুরুত্ব সহকারে বলেন এই সঙ্কটকালে দেশের চিকিৎসক সমাজের অঙ্গীকার,দেশকে নিরাপদ এবং সুস্থ রাখতে সাহায্য করেছে। এটি সত্যিই ব্যতিক্রমী।
আজ চিকিৎসক দিবসে ,সারা দেশ চিকিৎসকদের নিষ্ঠা এবং আত্মত্যাগকে কুর্নিশ জানাচ্ছে বলে স্বরাষ্ট্রমন্ত্রী উল্লেখ করেন।
শ্রী শাহ বলেন, যাঁরা মানবিক পরিষেবার লক্ষ্যে নি:র্স্বাথ ভাবে ২৪ ঘন্টা কাজ করে চলেছেন প্রধানমন্ত্রী নরেন্দ্র মোদীর নেতৃত্বাধীন সরকার দেশের সেই সব চিকিৎসকদের পাশে সর্বতোভাবে রয়েছে। তিনি করোনা সংক্রমণের বিরুদ্ধে লড়াইয়ে প্রথম সারির যোদ্ধাদের সুস্বাস্থ্য ও নিরাপত্তা কামনা করেন।
কেন্দ্রীয় মন্ত্রী, চিকিৎসকদের পরিবারের সদস্যদের ধন্যবাদ জানিয়ে বলেন, এই সঙ্কটকালে তাঁরা সর্বদা এই চিকিৎসকদের সহযোগিতা এবং নৈতিক সমর্থন জুগিয়ে গেছেন।
(CG/PPM
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিকে ২৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.৭৫ কোটির বেশি টিকার ডোজ রয়েছে
নতুনদিল্লী, ৩১শে মে, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৩,১১,৬৮,৪৮০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ২১,২২,৩৮,৬৫২ টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,৭৫,৪৮,৬৪৮ টি টিকার ডোজ আছে। আগামী ৩ দিনে ২,৭৩,৯৭০ টি টিকার ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
CG/CB
(Visitor Counter : 180
রেলমন্ত্রক
কোভিড -১৯ এর কারণে লকডাউন চলাকালীন ভারতীয় রেল দুঃস্থদের খাবার সরবরাহ করছে ; ২৮ শে মার্চ থেকে প্রায় ১.৪ লক্ষ রান্না করা মিল তথা খাবার বিতরণ করা হয়েছে
আইআরসিটিসি, এই রান্না করা খাবারের মধ্যে ১ লক্ষেরও বেশি মিল প্রস্তুত করেছে
আরপিএফ খাদ্য বিতরণে অগ্রণী ভূমিকা পালন করার পাশাপাশি, তারা নিজস্বউৎস থেকে ও প্রায় ৩৮৬০০ টি খাবারের প্যাকেট সরবরাহ করেছে
নতুন দিল্লি, ১ এপ্রিল, ২০২০
ভারতীয় রেল, আরপিএফ, জিআরপি, রেলজোনগুলির বাণিজ্যিক বিভাগ, রাজ্য সরকার এবং সরকারী সংস্থার সহায়তায় আইআরসিটিসি দুঃস্থদের জন্য কাগজের প্লেট সহ দুপুরের ও রাতের খাবারের প্যাকেট সরবরাহ করে চলেছে।
আইআরসিটিসি, আরপিএফ ও অন্যান্য রেল দপ্তরগুলি একজোট হয়ে কাজ করছে। সামাজিক দূরত্ব ও পরিচ্ছন্নতা বজায় রেখে খাবার বিতরণ করা হয়েছে। জেলা প্রশাসনের সাহায্যে রেল স্টেশনগুলির আশেপাশের অঞ্চলে দুঃস্থ মানুষের খাবার বিতরন করা হচ্ছে, আইআরসিটিসির এই প্রচেষ্টায় সংশ্লিষ্ট জোন ও বিভাগের জিএম / ডিআরএমরা অবিরত যোগাযোগ রেখে চলেছেন।
উত্তর, পশ্চিম, পূর্ব, দক্ষিণ ও দক্ষিণ মধ্যরেলের নয়াদিল্লি, বেঙ্গালুরু, হুবলি, মুম্বই সেন্ট্রাল, আহমেদাবাদ, ভুশাবল, হাওড়া, পাটনা, গয়া, রাঁচি, কাটিহার, দীনদয়াল উপাধ্যায় নগর, বালাসোর, বিজয়ওয়াড়া, খুড়দা, কাডপালি, তিরুচিরাপল্লী, ধানবাদ, গুয়াহাটি এবং সমস্তীপুরে আইআরসিটিসির কিচেনে তৈরী হওয়া প্রায় ১০২,৯৩৭ টি খাবারের প্যাকেট গত ২৮ মার্চ ২০২০ থেকে আরপিএফ, অন্যান্য সরকারী বিভাগ এবং অসরকারী সংস্থার সহায়তায় বিভিন্ন অঞ্চলের দুস্থদের মধ্যে বিতরণ করা হচ্ছে।
২৮ শে মার্চে ২৭০০ টি খাবারের প্যাকেট দিয়ে শুরু করে, আইআরসিটিসি ২৯ শে মার্চ ১১৫৩০, ৩০ শে মার্চ ২০৪৮৭, ৩১ শে মার্চ ৩০৮৫০, আজ ৩৭৩৭০ টি খাবারের প্যাকেট ২৩ টি স্থানে
বিতরণ করেছে।
দুঃস্থ মানুষদের খাবার বিতরনে ভারতীয় রেলের এই কর্মকান্ডে বড় ধরনের সহায়তা প্রদান করছে রেলওয়ে সুরক্ষা বাহিনী।
• ২৮/০৩/২০২০ তারিখে আরপিএফ ৭৪ টির -ও বেশী জায়গায় ৫৪১৯ জনেরও বেশী দুঃস্থ মানুষকে খাবার সরবরাহ করে। আইআরসিটিসির তৈরি খাবারের পাশাপাশি, আরপিএফের নিজেদের সংস্থান থেকে ২৭১৯ জন ব্যক্তির খাবারের ব্যবস্থা করে।
• ২৯/০৩/২০২০ তারিখে আরপিএফ ১৪৬ টির -ও বেশী জায়গায় ২১৫৬৮ জনেরও বেশী দুঃস্থ মানুষকে খাবার সরবরাহ করে। আইআরসিটিসির তৈরি খাবারের পাশাপাশি, আরপিএফের নিজেদের সংস্থান থেকে ৮৭৯০ জন ব্যক্তির খাবারের ব্যবস্থা করে এবং অসরকারী সংস্থার সহায়তায় ৪১৫০ জনকে খাবার সরবরাহ করে।
• ৩০/০৩/২০২০ তারিখে আরপিএফ ১৮৬ টির -ও বেশী জায়গায় ৩০৭৪১ জনেরও বেশী দুঃস্থ মানুষকে খাবার সরবরাহ করে। আইআরসিটিসির তৈরি খাবারের পাশাপাশি, আরপিএফের নিজেদের সংস্থান থেকে ১২৪৫৩ জন ব্যক্তির খাবারের ব্যবস্থা করে এবং অসরকারী সংস্থার সহায়তায় ৩৭৪৬ জনকে খাবার সরবরাহ করে।
• ৩১/০৩/২০২০ তারিখে আরপিএফ ১৯৬ টির -ও বেশী জায়গায় ৩৮০৪৫ জনেরও বেশী দুঃসস্থ মানুষকে খাবার সরবরাহ করে। আইআরসিটিসির তৈরি খাবারের পাশাপাশি, আরপিএফের নিজেদের সংস্থান থেকে ১৪৬৩৩ জন ব্যক্তির খাবারের ব্যবস্থা করে এবং অসরকারী সংস্থার সহায়তায় ৪০৭২ জনকে খাবার সরবরাহ করে।
রেল, বাণিজ্য ও শিল্প মন্ত্রী শ্রী পীযূষ গোয়েল রেলের আধিকারিকদের খাদ্য এবং অন্যান্য মানবিক সহায়তা প্রদানের নির্দেশ দেন। তিনি বলেন যে ভারতীয় রেলকে তাদের সহায়তা দানের পরিধি আরও প্রশস্ত করতে হবে এবং জেলা কর্তৃপক্ষ এবং অসরকারী সংস্থার সঙ্গে পরামর্শের ভিত্তিতে রেলওয়ে স্টেশনগুলির বাইরেও এই সহায়তা প্রদান করতে হবে।
এটা লক্ষণীয় যে, কোভিড ১৯ প্রতিহত করতে ভারতীয় রেল লকডাউনের সময় দুঃস্থ মানুষের কাছে খাবার পৌঁছে দেবার যে উদ্যোগ নিয়েছে তা উল্লেখযোগ্য। ভারতীয় রেল যেকোনও পরিস্থিতির জন্য প্রস্তুত রয়েছে এবং এর জন্য পর্যাপ্ত পরিমাণে খাদ্যশস্য এবং অন্যান্য কাঁচামাল মজুত রয়েছে।
(CG/TG
প্রধানমন্ত্রীরদপ্তর
রাষ্ট্রপতি ভবনে প্রতিরক্ষা বিভূষণ অনুষ্ঠানে প্রধানমন্ত্রী
নয়াদিল্লী, ১০ মে, ২০২২
রাষ্ট্রপতি ভবনে প্রতিরক্ষা বিভূষণ অনুষ্ঠানে প্রধানমন্ত্রী শ্রী নরেন্দ্র মোদী যোগ দেন। এই অনুষ্ঠানে সাহসিকতা ও স্বতন্ত্র সেবার নিদর্শন স্বরুপ একাধিক পুরস্কার প্রদান করা হয়।
এক ট্যুইটে প্রধানমন্ত্রী বলেছেন, “সাহসিকতা ও স্বতন্ত্র সেবার নিদর্শন স্বরুপ পুরস্কার প্রদান অনুষ্ঠানে যোগ দিয়েছিলাম।”
CG/BD/NS
(
উপ-রাষ্ট্রপতিরসচিবালয়
উপরাষ্ট্রপতি বিশ্ববিদ্যালয় এবং শিক্ষাবিদদের শিক্ষা ব্যবস্থার পুনর্মূল্যায়ন করে আরও সামগ্রিক, মূল্য ভিত্তিক এবং সম্পূর্ণতার পরামর্শ দিয়েছেন
মূল্যবোধ ছাড়া শিক্ষাব্যবস্থার কোন মূল্য নেই- উপরাষ্ট্রপতি
নতুন দিল্লী, ২৬ নভেম্বর, ২০২০
উপরাষ্ট্রপতি শ্রী এম ভেঙ্কাইয়া নাইডু বিশ্ববিদ্যালয় এবং শিক্ষাবিদদের শিক্ষাব্যবস্থার পুনর্মূল্যায়ন করে আরও সামগ্রিক, মূল্যবোধ এবং সম্পূর্ণতার ওপর গুরুত্ব দিয়েছেন। তিনি আজ ভার্চুয়াল মাধ্যমে সিকিমের আইসিএফএআই- বিশ্ববিদ্যালয়ের ১৩ তম সমাবর্তন উৎসবের উদ্বোধন করে শিক্ষাবিদদের উদ্দেশ্যে বলেন, প্রাচীন বেদশিক্ষা থেকে অনুপ্রেরণা নিতে হবে। আধুনিক শিক্ষানীতির প্রেক্ষাপট সম্পর্কে অবহিত হতে হবে।
বিশ্বকবি রবীন্দ্রনাথ ঠাকুরকে উদ্ধৃত করে উপরাষ্ট্রপতি বলেন, মূল্য বোধ ছাড়া শিক্ষা ব্যবস্থার কোনো গুরুত্ব নেই। শিক্ষা প্রতিষ্ঠানগুলির কর্তব্য হচ্ছে কেবল ডিগ্রী দেওয়া নয়, দয়াশীল মানুষ হিসেবে গড়ে তোলা। যদিও বেতন ও পদের প্রতিযোগিতার জন্য এই দিকটি উপেক্ষা করা হয়।
জলবায়ুর যে ক্রমপরিবর্তন হচ্ছে তাকে মোকাবিলা করার জন্য কারিগরিবিদ এবং প্রযুক্তিবিদদের নতুন পন্থা উদ্ভাবন করতে হবে বলে উপরাষ্ট্রপতি পরামর্শ দেন।
প্রাচীনকালে বেদ এবং উপনিবেশ পড়ার মাধ্যমে ছাত্র-ছাত্রীরা সমাজের প্রতি তাদের কর্তব্য সম্পর্কে সচেতন হতে পারত বলে উপরাষ্ট্রপতি গুরুত্ব আরোপ করেন। গুরুকুল প্রথার কথা উল্লেখ করে উপরাষ্ট্রপতি আরও বলেন যে, ওই প্রথার মাধ্যমে একজন ছাত্রের শিক্ষা সম্পূর্ণতা পেতো।
দেশের নতুন শিক্ষা নীতির কথা উল্লেখ করে উপরাষ্ট্রপতি বলেন, এর ফলে শিক্ষার মান এবং গবেষণা দুয়েরই উন্নতি সাধন হবে।
আজকের এই সমাবর্তন অনুষ্ঠানে সিকিমের রাজ্যপাল শ্রীগঙ্গাপ্রসাদ, মুখ্যমন্ত্রী শ্রী প্রেম সিংহ তামাং উপস্থিত ছিলেন।
যোগাযোগওতথ্যপ্রযুক্তিমন্ত্রক
ডাক বিভাগ শুল্ক দফতরের সহযোগিতায় কোভিড সংক্রান্ত ক্ষেত্রে বিদেশ থেকে প্রেরিত সামগ্রী দ্রুত সরবরাহের সুবিধার্থে হেল্পলাইন চালু করেছে
নতুন দিল্লি, ০৭ মে, ২০২১
ভারতীয় ডাক বিভাগ কোভিড-১৯ সংক্রান্ত দ্বিতীয় ঢেউ চলাকালীন শুল্ক দফতরের সহযোগিতায় বিদেশ থেকে পাঠানো সামগ্রী দ্রুত সরবরাহের সুবিধার্থে একটি হেল্পলাইন চালু করেছে। এর মধ্যে অক্সিজেন কন্সেনট্রেটরস থেকে শুরু করে বিভিন্ন সরঞ্জাম এবং ওষুধ রয়েছে। এ সংক্রান্ত একটি বিজ্ঞপ্তি যোগাযোগ মন্ত্রকের পক্ষ থেকে ডাক বিভাগ আজ প্রকাশ করেছে।
ওই বিজ্ঞপ্তিতে বলা হয়েছে যে, ডাক বিভাগ এই জাতীয় সামগ্রীর ক্ষেত্রে তা দ্রুত সরবরাহের গ্রাহকদের জন্য বিশেষ ব্যবস্থা করবে। এক্ষেত্রে গ্রাহকদের চালানের বিবরণ, নাম, মোবাইল নাম্বার, ইমেইল আইডি, ট্রাকিং আইডি পোস্টিং এবং বিতরণের ঠিকানা ই-মেল মারফত প্রেরণ করতে হবে। এই ই-মেল এর নম্বর হচ্ছে- adgim2@indiapost.gov.in অথবা dop.covid19[at]gmail[dot]com।
এছাড়াও হোয়াটসঅ্যাপের মাধ্যমে নীচে উল্লেখিত নোডাল অফিসারের কাছে বিশদ বিবরণ পাঠানো যেতে পারে।
১) শ্রী অরবিন্দ কুমার- ৯৮৬৮৩৭৮৪৯৭
২) শ্রী পুনিত কুমার- ৯৫৩৬৬২৩৩৩১
SB/SDG
(Visitor Counter : 160
প্রধানমন্ত্রীরদপ্তর
প্রধানমন্ত্রী অ্যাপল-এর সিইও টিম কুক-এর সঙ্গে দেখা করেছেন
নয়াদিল্লি, ১৯ এপ্রিল, ২০২৩
অ্যাপল-এর সিইও টিম কুক আজ দেখা করেছেন প্রধানমন্ত্রী শ্রী নরেন্দ্র মোদীর সঙ্গে।
অ্যাপল-এর সিইও টিম কুক-এর এক ট্যুইটের জবাবে প্রধানমন্ত্রী বলেছন :
“@tim_cook আপনার সঙ্গে দেখা হওয়া অত্যন্ত আনন্দের বিষয়। বিভিন্ন বিষয়ে মতবিনিময় এবং ভারতের প্রযুক্তি-নির্ভর রূপান্তরকে তুলে ধরায় খুশি।”
PG/AP/DM
(
প্রধানমন্ত্রীরদপ্তর
গণেশ চতুর্থী উপলক্ষে প্রধানমন্ত্রীর শুভেচ্ছা
নতুনদিল্লি, ২২শে আগস্ট, ২০২০
প্রধানমন্ত্রী শ্রী নরেন্দ্র মোদী গণেশ চতুর্থীর পবিত্র উৎসবে জনসাধারণকে শুভেচ্ছা জানিয়েছেন এবং সর্বত্র আনন্দ ও সমৃদ্ধি আসুক এই প্রার্থনা করেছেন।
এক ট্যুইট বার্তায় প্রধানমন্ত্রী বলেছেন, “আপনাদের সকলকে গণেশ চতুর্থীর অনেক অনেক শুভেচ্ছা। গণপতি বাপ্পা মৌরিয়া!
গণেশ চতুর্থীর এই পবিত্র উৎসবে শুভেচ্ছা জানাই। ভগবান গণেশের আশীর্বাদ আমাদের সকলের উপর বর্ষিত হোক। সর্বত্র আনন্দ ও সমৃদ্ধি আসুক”
(CG/CB
প্রতিরক্ষামন্ত্রক
বাংলাদেশ ন্যাশনাল ডিফেন্স কলেজ আয়োজিত কোভিড নাইন্টিন জনিত অতিমারির পরবর্তী পরিস্থিতিতে সুরক্ষা ব্যবস্থা সম্পর্কে সেনাবাহিনীর উপপ্রধানের সম্ভাষণ
নতুন দিল্লী, ২ ডিসেম্বর, ২০২০
সেনাবাহিনীর উপপ্রধান লেফটেন্যান্ট জেনারেল এসকে সাইনি আজ ভার্চুয়াল মাধ্যমে বাংলাদেশের ন্যাশনাল ডিফেন্স কোর্স আয়োজিত করোনা পরবর্তী সুরক্ষা ব্যবস্থা সম্পর্কে ভাষণ দেন। তার কর্মজীবনের শুরুতে ২০১১ সালে বাংলাদেশের ন্যাশনাল ডিফেন্স কলেজে তিনি যোগ দিয়েছিলেন। তিনি তাঁর ভাষণে সারা বিশ্বজুড়ে করোনা অতিমারির পরিপ্রেক্ষিতে সামরিক বাহিনীতে তার প্রভাব সম্পর্কে বিস্তারিত আলোচনা করেন। তিনি বলেন, করোনা ভাইরাস মোকাবিলায় সারা বিশ্বেই স্বাস্থ্য ব্যবস্থার উপর অর্থ নিমজ্জিত করেছে।
তিনি বলেন, সামরিক বাহিনীতে আধুনিক প্রযুক্তির ব্যবহার এবং ডিজিটাল যোগাযোগের বিকাশই করোনা পরিস্থিতির মোকাবিলা করতে সক্ষম।
বাংলাদেশের সঙ্গে প্রতিরক্ষা সহযোগিতা বাড়ানো একটি ঐতিহাসিক ও গুরুত্বপূর্ণ পদক্ষেপ বলে তিনি মন্তব্য করেন।
জলশক্তি মন্ত্রক
মণিপুরে ইন্দো-মায়ানমার সীমান্তে জল জীবন মিশনের আওতাধীন জল সরবরাহ প্রকল্পের উদ্বোধন
নতুন দিল্লি ২৫ অক্টোবর, ২০২০
মণিপুরের মুখ্যমন্ত্রী শ্রী এন বীরেন সিং জল জীবন মিশনের আওতায় দুটি গ্রামের জন্য দুটি জল সরবরাহ প্রকল্পের উদ্বোধন করেছেন। ইন্দো মায়ানমার সীমান্তের প্রত্যন্ত দুটি গ্রামে একসময় নানান সমস্যা ছিল।কিন্তু এখন জল জীবন মিশনের অধীনে নিয়মিত জল সরবরাহ পৌঁছে দেওয়া যাচ্ছে। খংবাড়ল গ্রামটি ইন্দো মায়ানমার সীমান্ত থেকে প্রায় ৩০ কিলোমিটার দূরে অবস্থিত। এই গ্রামে ৮২ টি পরিবার রয়েছে। ২০৪১ সাল পর্যন্ত প্রায় এক হাজারের জনসংখ্যা বসবাস করতে পারে সে কথা মাথায় রেখে জল সরবরাহ ব্যবস্থাটি তৈরি করা হয়েছে।এখানে সব ঘরেই নল বাহিত জল সংযোগ প্রদান করা হয়েছে। খেনগজয় গ্রামটি ভারত-মায়ানমার সীমান্ত থেকে প্রায় ২০ কিলোমিটার দূরে অবস্থিত । এখানে ৭৩টি পরিবারের বাস।সকল পরিবারের কাছে জল সংযোগ পৌঁছে দেওয়া হয়েছে। এই প্রকল্পের মাধ্যমে ওই দুই গ্রামে দীর্ঘ দিনের পানীয় জলের সমস্যার স্থায়ী সমাধান।
বর্ষার মরশুমে ওই এলাকায় জল সংযোগ প্রদান করা অত্যন্ত কঠিন কাজ ছিল।কিন্তু সমস্ত প্রতিকূলতাকে জয় করে এবং কোভিড-১৯ মহামারী থাকা সত্ত্বেও সংশ্লিষ্ট বিভাগের আধিকারিকরা এই প্রত্যন্ত গ্রামগুলির প্রতিটি ঘরে নল বাহিত জল পৌঁছে দেওয়ার জন্য কঠোর পরিশ্রম করেছেন।
এ দিন জল জীবন মিশনের আওতায় দুটি গ্রামের জন্য দুটি জল সরবরাহ প্রকল্পের উদ্বোধনের পাশাপাশি এই প্রকল্পের কাজের অগ্রগতি বিষয়ে পর্যালোচনা করা হয়। মণিপুরে প্রায় সাড়ে ৪ লাখ পরিবার রয়েছে, তবে কেবল ৩০,৩৭৯ টি পরিবারেই নল বাহিত জল সংযোগ রয়েছে। ২০২০-২১ এর মধ্যে, ২ লক্ষ পরিবারের কাছে জল সংযোগ পৌঁছে দেওয়ার লক্ষ্য রাখা হয়েছে। রাজ্যে জল জীবন মিশনের আওতায় ২০২৩ সালের মধ্যে ১০০% গৃহস্থালিতে নল বাহিত জল সংযোগ প্রদান করার লক্ষ্য নেওয়া হয়েছে।এ কারণে ২০২০-২১ অর্থ বর্ষে ১৩১.৮০ কোটি টাকা বরাদ্দ করা হয়েছে।
CG/SS
(Visitor Counter : 164